الجوريزم

فى الرياضيات والكومبيوتر هيا مجموعه من الخطوات المنطقيه الرياضيه المسلسله اللى بتحل مشكلة ما واتسمت كده نسبه للعالم الرياضى المعروف ابو جعفر محمد أبن موسى الخوازرمى. الجوريزميات بتسُتخدم فى معالجة البيانات و فى العمليات الحسابيه والمسائل الرياضيه.

بدايه من نقطه معروفه ومُدخلات اوليه بتبدى التعليمات اللى بتوصف عمليه حسابيه بتمر بحالات متتاليه وقت التنفيذ و فى الاخر بتطلع نتيجه ناجحه(الحاله النهائيه) اللى هيا حل للمشكله اللى المفروض الجوريزم بتحلها. التحويل من حاله للتانيه مش لازم يكون متحدد او معروف قبل كده ففيه مثلا الجورزميات معروفه باسم الجورزميات عشوائيه بيدخل فيها مدُخلات عشوائيه.
 التعريف 
مفيش تعريف منهجى للجوريزم لكن فيه تعريفات غير منهجيه فمثلا بتتعرف انها:"مجموعه من القواعد الدقيقه اللى بتعرف تسلسل من العمليات", فيه رأى بيقول ان أى برنامج هوا عباره عن الجوريزم لو بينتهى فى الاخر(يخلص يعنى), وفيه رأى تانى بيقول ان أى برنامج هوا الجوريزم لو خلص(انتهى) بعد عدد معين من الخطوات الحسابيه.

 ازاى بيتم التعبير عنها او كتابتها 
ممكن نعبر عنها بكذا شكل: الخرايط الانسيابيه(فلو تشارتس) - بسودوكود(بالانجليزى Pseudocode)(بالعربى الكود المزيف) - الكلام العادى الطبيعى اللى احنا بنتكلمه.

 الخرايط الانسيابيه هيا عباره عن تمثيل مصور للجوريزم بأشكال معينه زى المعين والمثلث والمستطيل.
 بسودوكود(Pseudocode): ممكن نعبر عن الجوريزم بكتابتها فى خطوات محدده مسلن واحد نعمل كذا واتنين نعمل كذا لحد الاخر.
 الكلام العادى: ممكن كمان نعبر عن الجوريزم بالكلام الطبيعى العادى فمثلا نقول فى الاول هنعمل كدا وبعدين كذا و كده لحد الاخر.

 امثله 
فى امثله كتير جدن للجورزميات منها البسيط ومنها المعقد .
 مثال التصنيف 
من أبسط الامثله وفيه بنعرف اكبر رقم فى ليسته من الارقام الغير مرتبه . الحل لازم نبص على كل رقم فى اليسته مره واحده بس ونحدد انهى رقم الكبير وعشان نعمل كده هنمشى على الجوريزم وهنعبر عنها بكذا طريقه:
 الكلام العادى الطبيعى:
 هنفترض ان اول رقم هوا الاكبر(نسميه س مثلا).
 هنبص على كل رقم باقى فى الليسته ولو كان اكبر من الاكبر(اللى هوا س) ناخد ملاحظه بكدا.
 اخر واحد واخدين بيه ملاحظه هوا اكبر رقم بعد ما تخلص الليسته
 البروسودوكود:
 الجوريزم: اكبر رقم

 المُدخلات: ليسته مش فاضيه من الارقام هنرمزلها بالرمز ل
 المُخرجات: اكبر رقم فى الليسته ل

 س ← ل0
 لكل رقم(ص) فى الليسته (اللى عدد الارقام اللى فيها≥1)اعمل الآتى
 لو (ص) > (س) 
 (س)←(ص)
 رجع (س)

ملاحظات:(←)عباره عن اختزال بسيط لـ (=)

رجع معناها انهاء الجوريزم واظهار النتيجه والمتغير (س) بقى فيه اكبر رقم

تصنيف:كومبيوتر
تصنيف:كمبيوتر